**Pikuach Nefesh in medical and military emergencies**

Rabbi Pinny Rosenthal - prepared collaboratively with Rabbi Yoni Sacks

A shiur given in honor of the first Yortzeit of Rabbi Dr. Ronald Elliot Simon Z’l

לזכר נשמת הרב רון בן דוד ז"ל

Source # 1 - **הִלְכּוֹת שַׁבָּת פֵּרֶק ב**

**Medical Hatzalah**

א דְּחוּיָה הִיא שַׁבָּת, אֵצֶל סַכָּנַת נְפָשׁוֹת, כִּשְׁאָר כָּל הַמִּצְווֹת; לְפִיכָּךְ חוֹלֶה שֶׁיֵּשׁ בּוֹ סַכָּנָה--עוֹשִׂין לוֹ כָּל צְרָכָיו בַּשַּׁבָּת, עַל פִּי רוֹפֵא אֻמָּן שֶׁלְּאוֹתוֹ מָקוֹם. סְפֵק שְׁהוּא צָרִיךְ לְחַלַּל עָלָיו אֶת הַשַּׁבָּת, סְפֵק שְׁאֵינוּ צָרִיךְ, וְכֵן אִם אָמַר רוֹפֵא לְחַלַּל עָלָיו אֶת הַשַּׁבָּת, וְרוֹפֵא אַחֵר אוֹמֵר אֵינוּ צָרִיךְ--מְחַלְּלִין עָלָיו אֶת הַשַּׁבָּת: שֶׁסְּפֵק נְפָשׁוֹת, דּוֹחֶה אֶת הַשַּׁבָּת.

ג כְּשֶׁעוֹשִׂים דְּבָרִים אֵלּוּ, אֵין עוֹשִׂין אוֹתָן לֹא עַל יְדֵי גּוֹיִים, וְלֹא עַל יְדֵי קְטַנִּים, וְלֹא עַל יְדֵי עֲבָדִים, וְלֹא עַל יְדֵי נָשִׁים--כְּדֵי שֶׁלֹּא תְהֶא שַׁבָּת קַלָּה בְּעֵינֵיהֶם; אֵלָא עַל יְדֵי גְּדוֹלֵי יִשְׂרָאֵל וְחַכְמֵיהֶם. וְאֵין מוֹרִין לַנָּשִׁים לַעֲשׂוֹת דְּבָרִים אֵלּוּ. וְאָסוּר לְהִתְמַהְמַהּ בְּחִלּוּל שַׁבָּת, לְחוֹלֶה שֶׁיֵּשׁ בּוֹ סַכָּנָה, שֶׁנֶּאֱמָר "אֲשֶׁר יַעֲשֶׂה אֹתָם הָאָדָם וָחַי בָּהֶם" (ויקרא יח,ה), וְלֹא שֶׁיָּמוּת בָּהֶם. הַא לָמַדְתָּ, שְׁאֵין מִשְׁפְּטֵי הַתּוֹרָה נְקָמָה בָּעוֹלָם, אֵלָא רַחֲמִים וְחֶסֶד וְשָׁלוֹם בָּעוֹלָם. וְאֵלּוּ הַמִּינִים שֶׁאוֹמְרִים שֶׁזֶּה חִלּוּל וְאָסוּר, עֲלֵיהֶן הַכָּתוּב אוֹמֵר "וְגַם-אֲנִי נָתַתִּי לָהֶם, חֻקִּים לֹא טוֹבִים; וּמִשְׁפָּטִים--לֹא יִחְיוּ, בָּהֶם" (יחזקאל כ,כה).

**Military Hatzalah**

כג גּוֹיִים שֶׁצָּרוּ עַל עֲיָרוֹת יִשְׂרָאֵל--אִם בָּאוּ עַל עִסְקֵי מָמוֹן--אֵין מְחַלְּלִין עֲלֵיהֶן אֶת הַשַּׁבָּת, וְאֵין עוֹשִׂין עִמָּהֶן מִלְחָמָה; וּבָעִיר הַסְּמוּכָה לַסְּפָר, אַפִלּוּ לֹא בָאוּ אֵלָא עַל עִסְקֵי תֶּבֶן וְקַשׁ, יוֹצְאִין עֲלֵיהֶן בִּכְלֵי זַיִן, וּמְחַלְּלִין עֲלֵיהֶן אֶת הַשַּׁבָּת. וּבְכָל מָקוֹם, אִם בָּאוּ עַל עִסְקֵי נְפָשׁוֹת, אוֹ שֶׁעָרְכוּ מִלְחָמָה, אוֹ שֶׁצָּרוּ סְתָם--יוֹצְאִין עֲלֵיהֶן בִּכְלֵי זַיִן, וּמְחַלְּלִין עֲלֵיהֶן אֶת הַשַּׁבָּת. וּמִצְוָה עַל כָּל יִשְׂרָאֵל שֶׁיְּכוּלִין לָבוֹא, לָצֵאת וְלַעְזֹר לַאֲחֵיהֶם שֶׁבַּמָּצוֹר וּלְהַצִּילָם מִיַּד הַגּוֹיִים בַּשַּׁבָּת; וְאָסוּר לָהֶן לְהִתְמַהְמַהּ לְמוֹצָאֵי שַׁבָּת. וּכְשֶׁיַּצִּילוּ אֶת אֲחֵיהֶן, מֻתָּר לָהֶן לַחְזֹר בִּכְלֵי זַיִן שֶׁלָּהֶן לִמְקוֹמָם בַּשַּׁבָּת, כְּדֵי שֶׁלֹּא לְהַכְשִׁילָן, לָעֲתִיד לָבוֹא.

כה צָרִין עַל עֲיָרוֹת הַגּוֹיִים, שְׁלוֹשָׁה יָמִים קֹדֶם לַשַּׁבָּת; וְעוֹשִׂין עִמָּהֶן מִלְחָמָה בְּכָל יוֹם וָיוֹם, וְאַפִלּוּ בַּשַּׁבָּת, עַד שֶׁכּוֹבְשִׁין אוֹתָהּ, וְאַף עַל פִּי שְׁהִיא מִלְחֶמֶת הָרְשׁוּת: מִפִּי הַשְּׁמוּעָה לָמְדוּ, "עַד רִדְתָּהּ" (דברים כ,כ), וְאַפִלּוּ בַּשַּׁבָּת. וְאֵין צָרִיךְ לוֹמַר בְּמִלְחֶמֶת מִצְוָה; וְלֹא כָבַשׁ יְהוֹשׁוּעַ יְרִיחוֹ, אֵלָא בַּשַּׁבָּת

Source # 2 - ה הִלְכּוֹת יְסוֹדֵי הַתּוֹרָה פֵּרֶק - Kiddush Hashem

א כָּל בֵּית יִשְׂרָאֵל מְצֻוִּין עַל קִדּוּשׁ הַשֵּׁם הַגָּדוֹל הַזֶּה, שֶׁנֶּאֱמָר "וְנִקְדַּשְׁתִּי, בְּתוֹךְ בְּנֵי יִשְׂרָאֵל" (ויקרא כב,לב); וּמֻזְהָרִין שֶׁלֹּא לְחַלְּלוֹ, שֶׁנֶּאֱמָר "וְלֹא תְחַלְּלוּ, אֶת-שֵׁם קָדְשִׁי" (שם). כֵּיצַד--בְּשָׁעָה שֶׁיַּעֲמֹד גּוֹי וְיֶאֱנֹס אֶת יִשְׂרָאֵל לַעֲבֹר עַל אַחַת מִכָּל מִצְווֹת הָאֲמוּרוֹת בַּתּוֹרָה אוֹ יַהַרְגֶנּוּ, יַעֲבֹר וְאַל יֵהָרֵג: שֶׁנֶּאֱמָר בַּמִּצְווֹת, "אֲשֶׁר יַעֲשֶׂה אֹתָם הָאָדָם וָחַי בָּהֶם" (ויקרא יח,ה)--וְלֹא שֶׁיָּמוּת בָּהֶם. וְאִם מֵת וְלֹא עָבַר, הֲרֵי זֶה מִתְחַיֵּב בְּנַפְשׁוֹ.

ב בַּמֶּה דְּבָרִים אֲמוּרִים, בִּשְׁאָר מִצְווֹת--חוּץ מֵעֲבוֹדָה זָרָה, וְגִלּוּי עֲרָיוֹת, וּשְׁפִיכוּת דָּמִים. אֲבָל שָׁלוֹשׁ עֲבֵרוֹת אֵלּוּ, אִם יֹאמַר לוֹ עֲבֹר עַל אַחַת מֵהֶן אוֹ תֵּהָרֵג, יֵהָרֵג וְאַל יַעֲבֹר..

# Source # 3 - ויקרא פרק יח

(א) וַיְדַבֵּר י״י אֶל מֹשֶׁה לֵּאמֹר. (ב) דַּבֵּר אֶל בְּנֵי יִשְׂרָאֵל וְאָמַרְתָּ אֲלֵהֶם אֲנִי י״י אֱלֹהֵיכֶם. (ג) כְּמַעֲשֵׂה אֶרֶץ מִצְרַיִם אֲשֶׁר יְשַׁבְתֶּם בָּהּ לֹא תַעֲשׂוּ וּכְמַעֲשֵׂה אֶרֶץ כְּנַעַן אֲשֶׁר אֲנִי מֵבִיא אֶתְכֶם שָׁמָּה לֹא תַעֲשׂוּ וּבְחֻקֹּתֵיהֶם לֹא תֵלֵכוּ. (ד) אֶת מִשְׁפָּטַי תַּעֲשׂוּ וְאֶת חֻקֹּתַי תִּשְׁמְרוּ לָלֶכֶת בָּהֶם אֲנִי י״י אֱלֹהֵיכֶם. (ה) וּשְׁמַרְתֶּם אֶת חֻקֹּתַי וְאֶת מִשְׁפָּטַי אֲשֶׁר יַעֲשֶׂה אֹתָם הָאָדָם וָחַי בָּהֶם אֲנִי י״י.

Source # 4 - אבן עזרא

וטעם ושמרתם את חקתי ואת משפטי – לבאר שהן חיין לעושיהן בשני העולמות, כי המבין סודם, חי העולם יחיינו, ולא ימות לעולם, על כן כתוב: אני י״י כאשר פירשתי.